text:
News
Premio: Afl. 25.000,-
Wega: Zodiac Anochi
Rebendedo: GG Lotery
Premio: Afl. 20.000,-
Wega: Zodiac Anochi
Rebendedo: Lucky Cher-ann
Premio: Afl. 12.750,-
Wega: Zodiac Merdia
Rebendedo: Indio Stewart Lottery Sta. Helena
Premio: Afl. 25.000,-
Wega: Zodiac Merdia
Rebendedo: Lucky Cher-ann
Premio: Afl. 10.552,-
Wega: Lotto 5
Rebendedo: Suemar Lottery
Premio: Afl. 12.500,-
Wega: Zodiac Merdia
Rebendedo: Big Ten 5
ORANJESTAD, Aruba – 10 di augustus, 2018: Riba diamars 8 di augustus, Odelia T. a bira e feliz ganado di 84 mil florin cu Lotto di Dia. Odelia T. a cumpra su 4 combinacion di number pa e sorteo di Lotto Di Dia, y e combinacion di number 01-02-03-05-07 a bin resulta e numbernan ganado pa sorteo di Lotto di Dia.
E la cuminsa hunga e numbernan cu ta combinacion di fechanan di hendenan keri cu ta hasiendo aña. E ticket ganado a wordo bendi na Indio Stewart Lottery Santa Helena y naturalmente cu e ganadora a keda masha contento cu e tremendo premio cu e la gana!
Premio: Afl. 75.000,-
Wega: Lotto di Dia
Rebendedo: Lucky 77
ORANJESTAD, Aruba – 13 di Aug 2018: Lyzbeth E. a conta cu e la cumpra un Mega Plus loco na Get Rich Caja E. Petronia y door cu ta un Mega Plus loco, e no a wori pa controla su ticket. E la sigui conta cu e ta bayendo cu vakantie y a dicidi bishita un rebendedo pa asina controla su ticketnan di Lotto, prome cu e bay ariba vakantie.
E momento ey, e rebendedo a dune e gran noticia, cu e tin e ticket ganado di diamars ultimo 7 di augustus, cu e jackpot hunto tabata e grandioso suma di 620 mil florin.
Premio: Afl. 390.000,-
Wega: Mini Mega y Mega Plus
Rebendedo: Jenny's Lottery
ORANJESTAD, Aruba – 26 di juli, 2018: E weganan di Raspa y Gana ta hopi popular y tin diferente wega riba mercado. Recientemente Andy a raspa y a gana 40 mil florin cu Bonus Jackpot. Ta bon pa bisa mesora, cu Bonus Jackpot tin un premio mas di 40 mil florin eyfo. Pues bo tambe por purba bo suerte, mescos Andy a hasi, cu Bonus Jackpot di Raspa y Gana, y gana 40 mil florin. E ticket di suerte a wordo cumpra na Jaburibari Lottery y a costa Afl. 5.


c: text/html

text:
Loke no ta cay bou AZV:
-
Un chekeo general preventivo.
-
Un keuring pa rijbewijs.
-
Un keuring en conexion cu solicitud di trabou.
-
Un keuring en conexion cu peticion pa permiso na Dimas.
-
Transplante di organo (cu excepcion di cornea y beenmerg)
-
Tratamento of operacionnan den fase experimental.
-
Test DNA pa confirma paternidad.
-
Declaracion di morto.
Inscripcion na AZV:
Ora cu bo inscribi na AZV, bo lo mester scoge un dokter di cas, un botica y un dentista. Cerca nan bo ta acudi ora bo bira malo. Cada inscripcion ta individual y esey ta nifica cu cada miembro di famia mester scoge un dokter di cas, un botica y un dentista. Ta recomendabel pa registra henter e famia na e mesun dokter di cas. Esaki en conexion cu por ehempel malesanan hereditario.
Scoge un dokter di cas:
Pa dokter di cas ta conta cu por scoge dentro di e cantidad di dokter di cas cu e momento ey tin disponibel. E dokter di cas ta un profesional cu a studia medicina general y despues a specialisa su mes como dokter di cas. E tin conocemento amplio y por yuda e pashent cu diferente tipo di malesa. E ta e prome persona cerca kende abo como asegurado di AZV ta acudi ora bo bira malo.
Servicio di dokter di cas:
E gran mayoria di e dokternan di cas ta wordo representa door di e Asociacion di Dokter di Cas di Aruba (Huisartsen Vereniging Van Aruba). E dokter di cas mester ta 32 ora pa siman disponibel pa atende asegurado di AZV (consulta cu pashent). E resto di oranan den siman ta pa e dokter haci administracion (p.e. firma receta, lesa resultado di test of haci bishita na cas di pashent).
Regla di oficina di dokter di cas
Otro aspecto importante cu abo como pashent mester sa ta e reglanan di e oficina di bo dokter di cas. Bo dokter di cas of e assistente mester por duna informacion manera orario di oficina, orario pa yama pa afspraak (receta of pa haya resultado di test), unda pa localisa dokter ora tin un emergencia pafo di orario normal di oficina di dokter y unda pa acudi ora dokter a bay cu vakantie of dokter mes a bira malo.
Sistema di Triage:
Mayoria dokter di cas ta traha cu e sistema di ‘triage’. Triage ta e evaluacion di pashentnan den diferente categoria, na unda nan ta wordo clasifica segun e gravedad di e sintomanan, lesionnan y malesa. ‘Traige’ ta dus un sistema pa por determina e urgencia di e pashentnan cu ta yama pa haya un cita cerca nan dokter di cas of cu ta yega na Spoed Eisende Hulp (SEH) pa wordo atendi.
E assistente di e dokter di cas ta esun cu ta haci traige. E ta traha bou di e responsabilidad di e dokter di cas. Semper e assistente lo consulta cu e dokter di cas den caso di cualkier preocupacion. Aplicando ‘traige’ ta haya sa cua pashent ta haya un afspraak e mesun dia y cua pashent ta haya afspraak por ehempel pa su siguiente dia.
E assistente di dokter di cas:
E assistente di dokter di cas ta un persona cu a studia den e sistema di haci triage. Su persona ta evalua e historia medico di e pashent y ta haci pregunta na e pashent tocante su kehonan (sintomanan) pa percura cu e cuido wordo duna na e bon momento. Banda di esey, triage tambe ta wordo uza cada bes mas pa indica door di ken e pashent (eventualmente) mester wordo yuda y kico e continuacion di tratamento ta.
Praktijkondersteuner:
Aruba tabata tin un situacion unda cada biaha mas pashent tabata haya malesanan cronico manera diabetes, curason y presion halto. E introduccion di praktijkondersteuners na 2012 hunto cu Stichting Wit Gele Kruis tabata un stap logico pa tuma ya cu tabata desea pa brinda e grupo di pashentnan aki un guia mas personal y di calidad halto.
E praktijkondersteuner ta un persona studia riba nivel di HBO y cu tin amplio experiencia den ramo di cuido di pashent. E tarea di e praktijkondersteuner ta pa asisti e dokter di cas den e cuido di pashentnan diabetico y pashentnan cu malesanan cardiovascular. E praktijkondersteuner ta e persona cu ta duna e pashent informacion, guia y motivacion pa e pashent por keda cumpli cu su controlnan regular. Tambe su persona t’ey pa corda e pashent riba e importancia di tuma su remedinan segun prescripcion di e dokter di cas. E praktijkondersteuner ta traha independiente pero semper bou responsabilidad di e dokter di cas.
Cuido medico specialisa:
E prome dunado di cuido cu bo ta consulta cu ne ora bo bira malo ta bo dokter di cas. E ta e persona cerca kende bo ta consulta tur bo sintomanan (kehonan). E ta bon pa bo sa cu bo dokter di cas mes tin hopi conocimento y por yuda bo cu hopi cos. E por laga haci algun test of e por receta remedi si ta necesario. Tambe e por evalua si cuido di un specialista ta necesario. Ora esey ta e caso, su persona lo traha un carta di referencia pa bo.
Carta di referencia pa specialista:
E carta di referencia ta wordo yena riba nomber di e specialismo na cual bo dokter di cas ta referi bo, sin embargo como asegurado bo ta liber pa scoge cua specialista bo kier bay dentro di e specialismo. Un ehempel: bo ta wordo referi pa cardiologia (specialista di curason). Esey ta nifica cu abo ta scoge cerca cua di e cardiologonan (cu tin contracto cu AZV) bo kier bay. Bo ta yama na e oficina di e specialista pa bo haya bo afspraak. Corda di hiba bo carta di referencia y bo ZorgPas pa e specialista riba e dia di bo afspraak.
Consulta cerca specialista:
Una bes cu bo a consulta cerca e specialista, su persona lo duna bo un splicacion di kico ta su (prome) pensamento tocante bo condicion y su plan di tratamento. Dependiendo di e situacion, e specialista lo traha e plan di tratamento cual por consisti di:
-
duna conseho di cambio di estilo di bida;
-
laga haci algun test of test adicional;
-
prescribi remedi;
-
propone operacion;
-
propone terapia;
-
propone un combinacion di loke ya caba a wordo menciona of;
-
propone otro specialismo pa haya sa kico bo tin den caso cu e no por yuda bo. Esaki lo sosode a base di un reporte medico (carta) pa e dokter di cas cu e peticion pa bo dokter di cas manda bo e specialismo cu e ta propone.
Comunicacion cla
Tanto e dokter di cas como e specialista mester percura pa semper comunica den palabranan cla y facil pa abo comprond’e. E dokter ta splica bo kico su plan di tratamento ta incluyendo tur riesgo cu tin. Un tratamento no por start sin cu abo duna bo aprobacion.
Generalmente ora un tratamento keda cla, bo por bay bek bo dokter di cas. Por ehempel: un pashent cu tin un malesa cronico, no necesariamente mester keda semper na man di un specialista. E por bay bek su dokter di cas. E dokter di cas lo monitoria su salud/condicion. Ora ta necesario lo manda e pashent bek pa e specialista.
Remedi – Lista Positivo
AZV tin un lista ‘positivo’ di remedi. E lista aki ta bisa e dunadonan di cuido cua remedinan AZV ta cubri. E ta un lista amplio. Den prome instante ta wak si e remedi ta un bon remedi (farmaterapeutico) y na di dos luga ta wak e prijs di e remedi (eficiente, bon prijs).
Categoria di remedi
E Lista Positivo tin hopi remedi pa trata diferente malesa, entre otro:
-
Remedi pa trata e stoma, tripa y of higra.
-
Remedi pa trata malesanan di sanger.
-
Remedi pa trata malesanan di curason y ader.
-
Remedi pa trata malesanan di cuero.
-
Remedi pa trata e sistema urogenital y riñon (nan).
-
Remedi pa trata malesanan ocasiona door di microrganismo (parasito, bacteria, virus, schimmel).
-
Remedi pa trata tumornan benigno y maligno.
-
Remedi pa trata malesanan di weso y musculo.
-
Remedi pa trata e sistema nervioso y sentidonan.
-
Remedi pa trata e sistema respiratorio.
-
Remedi pa trata varios otro tipo di malesa / organo.
Advies Commissie Geneesmiddelenlijst AZV (AGA)
E Lista Positivo ta un lista dinamico. Esey ta nifica cu constantemente ta monitoria e desaroyonan den mundo farmaceutico. Remedinan nobo ta bin riba mercado, otronan no ta wordo fabrica mas. Kiermen e lista ta wordo adapta segun e desaroyonan. E Lista Positivo a wordo compila door di Advies Commissie Geneesmiddelenlijst AZV, esta AGA.
AGA tin e tarea pa duna conseho tocante tratamento medico cu enfasis riba remedi. AGA ta sigui den principio e criteria di College voor Zorgverkeringen (CvZ) di Hulanda, tanten cu esaki ta aplicabel pa e situacion di Aruba. CvZ ta mantene e publicacion di e Farmacotherapeutisch Kompas cu a wordo traha bou di responsabilidad di e Comision di Cuido Farmaceutico (CFH) di Hulanda.
Busca remedi
Ora bo dokter di cas of specialista receta remedi, bo ta acudi cerca bo botica pa entrega e receta y bo botica lo duna bo e remedi. Den caso cu e botica no tin e remedi pa bo, e botica (boticario) mester comunica cu bo dokter pa evalua cua otro remedi bo por haya.

robotstxt: allowed

filter: keep


text:
Diadomingo atardi autoridadnan a presenta na un cas na Tanki Leendert, unda nan a tuma den beslag un pickup cora. Presuntamente e pickup cora, Toyota Hilux, lo ta e pickup cu a duna e agresor lift, ora cu testigonan a mire subi baki di pickup y move di sitio. Ta ...Read More »
Gritamento durante un pelea na Mondi Fierno a termina na un detencion
Diasabra madruga a drenta informe di lo tin algun hende gritando na e cruzada di Mondi Fierno, mesora a dirigi patruya na e sitio. Na yegada si e patruya a bin compronde cu ta un pelea tabata tin y polis a detene un persona.Read More »
LEAK! Menornan di edad local exponiendo nan curpa den videonan pornografico, circulando riba whatsapp
Durante fin di siman tin no menos cu cuater video ta circulando riba red di whatsapp, di menornan di edad, ( bao 18!), unda nan ta teniendo relacion sexual. Ta parce cu sea nan ta inconciente di permiti di wordo graba, sea ta confia nan pareha, pero cu despues ta ...Read More »
Amigonan y famianan ta yora e perdida di Camilo Sosa, asesina diadomingo marduga
Desde cu e noticia a drenta den ora di marduga, esaki mas cu claro tabata un shock pa famia, pero ora cu diadomingo a habri y ora cu poco poco amigonan ta haya e noticia, tur a keda den lamento profundo. Riba red social, por sigui cu tanto famianan, prima ...Read More »
Pastor a primi pecho di Ariana Grande na entiero di artista Aretha Franklin
Diabierna, durante un entiero di un artista na Merca, Ariana Grande a presenta un cancion. Net despues di e cacion e pastor y maestro di ceremonia a hiba un conversacion cu Ariana y den e momento ey por mira con el’a gare na su pecho y primi esaki. Ariana Grande ...Read More »
Na cumbre di AVP, Mike Eman a anuncia cu e lo keda lider di partido
Den un cumbre di partido AVP cu a tuma lugar diadomngo dia 2 di September 2018, Mike Eman a anuncia cu despues di eleccion di 22 di september 2017, unda na prome instante el’a declara di tuma retiro, pero un dia despues, dia 23 di September 2017 a drenta e ...Read More »
Accident cu hende herida na e crusada Alhambra
Diadomingo pa mas o menos 3’or y 20 ta sosode un accident cu hende herida na e crusada Alhambra, presencia di polis y ambulance a wordo pidi, na e sitio. E SUV shinishi tabata biniendo di pabou y a subi e crusada sin duna preferencia na e Toyota Yaris Blanco ...Read More »
Victima di asesinato(22) a wordo transporta den Wrangler
Despues cu e hoben aki, C.S. ( Camilo Sosa) di 22 anja a wordo hinca banda di SandBar, den e Jeep Wrangler aki el’a wordo transporta pa hospital. Manera cu nos portal a informa, ta ser bisa cu tabatin un pelea banda di Sand Bar pa cual a yama polis, ...Read More »
Asesinato ariba parkeer plaats na Hot Zone
Palm Beach: Diadomingo algo pasa di 3’or, polis ta wordo manda cu urgencia na Sandbar pa motibo cu un persona a wordo hinka. Na yegada nan ta wordo informa cu e persona hinka, a wordo hiba cu un Jeep Wrangler pa Hospital. Mientras algun patruya di polis a bay na ...Read More »
Problema di famia pa motibo di cuminda
Balanderstraat, Oranjestad: Diasabra den careda di 8’or y mey, patruya di playa ta wordo manda cu urgencia na un adres den Balanderstraat, pa un pelea cu arma. Na yegada e agentenan policial ta topa cu un homber agresivo y no tabata rasona. Polis a nota cu no tabata trata di ...Read More »
Dos chauffeur herida den accidente di trafico na Paradera
Paradera: Diasabra algo pasa di 10’or di anochi presencia di polis, ambulance y materiaalwagen di Brandweer ta wordo pidi na e caminda principal di Paradera, na altura di e gasstation na Paradera. Na yegada nan ta topa cu un Toyota Yaris cora y un Honda accord cu basta daño material, e ...Read More »
Accidente di auto den Van Leeuwenhoekstraat
Van Leeuwenhoekstraat -Diasabra atardi 6:30 p.m polis a bay crusada di Maria College, pa un accidente di trafico. Na yegada esnan involucra tawata ok, un di esnan involvi a haya un rasca chikito na cara. Mirando cu den un di e autonan tawata tin mucha, a manda ambulance pa controla ...Read More »
Problema ta sigui na e cas na Shiribana! Dama deteni.
Diasabra anochi algo prome cu 10.or di anochi alarma a wordo bati pa un problema na e cas na Shiribana. Ni un siman pasa e vicindario aki tabata den spot pa cu un persona haya morto. Un problema a bolbe sali for di man unda a pidi intervencion di polis. ...Read More »
Adicto ambulante Figaroa causando hopi molester dilanti supermercado ta keda deteni
Diasabra merdia den careda di 2’or, polis a bay Lox Sing supermarket na Shiribana. Pa un homber cu ta molestia e damanan ora nan bay haci compras. Parti mainta ya polis a bay un biaha caba e luga aki. E homber ta e conocido Alison Figaroa, cu si nos no ...Read More »
Hoben ta comete destruccion pa pret riba un V car di turista,
Diasabra pa mas o menos 1’or y 45 di marduga, patruya di polis ta wordo manda na altura di Brickell Bay, pa motibo cu dilanti di e hotel aki lo tin un persona ta bezig ta cometiendo destruccion na un auto. Na yegada polis a bin topa cu un homber cu ...Read More »
Hit and run Spiraal Rotonde Airport cu hopi daño material
Diasabra marduga den careda di 1’or, polis a bay Spiraal rotonde na Airport, pa un caso di hit and run.Tres auto tawata envolvi, e auto cu a causa e accidente a sigui bay pero su plachi number a keda atras y ta A-19414. Na yegada polis a topa cu e ...Read More »
Un hoben deteni pa motibo di tabata bou influencia y tabata haci hopi fastioso
Diasabra algo pasa di 1’or di marduga, presencia di polis ta wordo pidi na e crusada di mondi fierno, Aparentemente un grupo di mucha homber na of den un auto lo tabata pleita y e auto lo ta kibra, mesora dos unidad di polis ta bay na e sitio. Na ...Read More »
Homber cu a bay na cas di Ex pareha y a maltrata e dama, a keda deteni
Diasabra den careda di anochi, patruya di Oranjestad ta wordo pidi pa bay cu urgencia na un cas den Bernadettastraat, pa un problema cu ta bayendo for di man, un ex pareha di un dama a yega na e cas y ta maltratando e dama. Na yegada polis a tuma ...Read More »
Accion di City Inspector na Shiribana riba negoshi di auto y mecanico
City Inspector ta atendiendo cu limpiesa di tur loke ta staciona banda di caminda cu ta danja vista, ta mahos, of ta stroba di un of otro manera. Diahuebs nan a tene un accion na Shirbina, Paradera, cual ta un sitio comercial nobo, unda mas y mas tiendanan y negsohi ...Read More »
Ronchi de Cuba lo participa den Art Fashion y lo inicia su celebracion di 30 anja di existencia
4 di October lo tuma lugar na Aruba un evento di Art Fashion. Ronchi de Cuba tambe ta participando den e actividad aki y a informa cu lo usa e oportunidad di e evento aki pa asina start e celebracion di 30 anja di existencia di e actividadnan di tur ...Read More »


text:
Henter un bario ta na peliger cu e gasolin cu ta wordo deposita den barionan habita ya cu esnan cu ta trece e gasolin no ta tene nan mes na reglanan y rekesitonan cu si ta conta pa doñonan di pomp di gasolin. Despues di e reunion Minister Richard Arends a splica kico a wordo papia y con ta bay atende cu e asunto aki.
Minister Arends: “Colega Bermudez y ami a sinta cu partnernan cu ta envolvi den e proceso di importacion di productonan. Nos a sinta cu Departamento di Asuntonan Economico, cu APA, ASTEC como compania priva, cu Douane, Douane Recherche y DTI.
Nos a discuti e fenomeno di importacion di gasolin cu ta wordo exporta di Venezuela ilegalmente, pero ta drenta te cierto nivel di legalidad aki na Aruba.” Arends a enfatisa cu e peligernan cu e negoshi aki ta trece cu ne ta grandi pa e habitantenan di e bario unda e gasolin aki ta wordo bendi y yambe pa e usuarionan. Tambe el a splica cu e cantidad di liter di gasolin cu ta wordo importa ta igual na e liternan di gasolin cu un pomp aki na Aruba ta bende.
Minister Arends: “Pa garantisa un ‘level playing field’ pa e pompnan di gasolin na Aruba y tambe pa garantisa seguridad di habitantenan riba nos isla nos a sinta hunto pa mira unda y con frena e fenomeno aki, esta importacion di gasolin for di Venezuela. Nos a discuti e problema aki den e forma mas creativo cu tin y lo bay tin un siguiente reunion hunto cu Polis y Ministerio Publico pa wak con ta e miho forma di para e negoshi aki.”
Arends a haci un yamada na pueblo di Aruba cu ta haci uso of ta participa na e sorto di negoshinan aki pa por fabor stop cu esaki. “No solamente bo ta haci algo cu ta ilegal, pero tambe bo ta pone bo bida y bida di habitantenan di Aruba na peliger dor di ta participe den e negoshi aki. Esaki ta e prome encuentro, lo sigui mas y dentro di poco nos ta anuncia e medidanan pa loke ta trata importacion di gasolin unda lo bay stream line e. Esaki ta un responsabilidad di gobierno y cada un di e stakeholdernan den e reunion ta actua segun ley.”
“Den ley semper tin vacuum unda otronan ta haya chens pa abusa di e espacio cu e legislador a laga atras. Banda di esaki mi ta kere cu obviamente durante añanan e interpretacion di e leynan a cambia y tambe tin hopi jurisprudencia. Nos por bay bek na loke e legislador a laga atras y frena importacion di gasolin aki na Aruba,” Arends a conclui bisando.


text:
Noticia di polis: Diaranzon anochi central di polis a wordo pidi pa dirgi un patruya cu urgencia na altura di “Miraflores” bar na Sanicolas. Na e sitio lo tin un discucion formal cu ta bayendo for di man.
Polis a bin topa un testigo EMC, kende a splica cu algun rato prome, tabatin un escandalo di otro mundo, den e caya di hanchi, entre un casa muher cu a yega y gara su homber den brasa di un dama di placer.
E muher casa a cuminza bringa cu e muher di bida sin por rasona. E muher di bida a spanta masha hopi mes y a ranca bay paden pa cera su curpa den kamber.
Ora cu dama a ranca bay paden, e muher casa a bira bay riba e dama testigo EMC y tabata lansa grito, kier a bringa y tabata lansa menasa. Despues di e sucedido e muher casa a bandona sitio den un auto color blanco di cual e number ta registra pa polis.
Polis a tuma nota y a busca den vicindario pa mira si ta topa cu e muher casa of su homber pa asina mira si cos a calma.


text:
ORANJESTAD (AAN): Diabierna a tuma lugar un conferencia di prensa na D.O.W, unda cu director di D.O.W Ing. Marlon Croes a papia riba e protesta di e chofernan di truck, cu a tuma lugar Diabierna siman pasa.
Segun Croes, e keho di e chofernan independiente di truck tabata cu e compania Mota-Engil/Watty Vos Boulevard Company lo ta importando equiponan pisa pa traha na Aruba, mientras cu tin equiponan na Aruba cu nan por uza.
Despues cu e protesta a intensifica y e chofernan a blokea e rotonde na altura di Codemsa, director di D.O.W a sinta cu algun representante di e grupo cu tabata den protesta.
Esaki despues cu D.O.W a sinta cu Mota-Engil pa puntra nan kico ta pasando.
Croes a indica cu el a splica e chofernan con e concepto di e proyecto ta traha y riba ehecucion di e proyecto.
“A elabora riba e trucknan cu ta drenta pa traha riba e proyecto”.
“Nos a informa nan cu Mota-Engil den e proceso di destaho publico a pone den su business plan cu e ta bay hasi gran uso di equiponan y personal local”.
“Den e caso ey Mota y Watty Vos Boulevard Company ta hasi uso di companianan grandi na Aruba manera Wegenbouw, Thiel etc.”.
“Esey ta trece cune cu e chofernan independiente di truck cu tin 1 of dos truck of otro equipo pisa, no a bin di biaha den bista di Mota”.
Esaki segun Croes, kende a indica cu despues di a discuti riba esaki siman pasa Diabierna anochi, a yega na un acuerdo, unda cu esnan cu a protesta ta haya mesun oportunidad cu e companianan grandi tin.
Den cuadro di esey a pidi e companianan “chikito” pa traha un lista di tur e equiponan cu nan tin y pa entrega esaki Dialuna 5’or na D.O.W.
E listanan a wordo hinca den un carta y a wordo manda pa Mota y Watty Vos Boulevard Company, pa asina nan tin un grupo for di cual nan por escoge pa hasi uso di equipo pisa.
Pa loke ta e prijs, D.O.W no por mete den esaki y nan a compronde esaki.
Tur documento mester ta ‘up to date’ si, segun e director di D.O.W.
“A wordo palabra cu di e equiponan cu Mota tin riba waf na Aruba, esta e 4 water tanks y e 8 trucknan di 20 yarda ta keda riba waf”.
“Otro equiponan pisa manera un excavator of un bulldozer, lo Sali opera, pasobra nan tin cu crea trabao pa e trucknan independiente por opera”.
Esaki segun Croes, kende a sigui bisa cu 7 pa 8 truck driver independiente a entrega nan lista y esaki a wordo manda caba pa Mota.
El a sigui bisa cu Mota a indica caba cu dos di esakinan a wordo contrata caba y cu nan ta den proceso pa cera un contrato cu un di 3.
“Mota mes tin 50 trahador trahando, di cual 82% ta local y nan tin 38 truck di companianan local chikito y grandi trahando”.
“E equiponan pisa a Sali caba y e water trucks y e 8 trucknan di 20 yarda a keda na waf”.
“Esakinan ta bay drenta uso solamente si e truck drivers independiente no por duna e ‘performance cu mester”.
“Door cu nan tin un ‘timetable hopi estricto unda cu nan tin cu entrega e proyecto dentro di 24 luna, nan tin cu traha na diferente segmento di e proyecto simultaneamente”.
“Esey kiermen cu e 8 trucknan cu nan tin no por traha tur caminda, pues nan tin cu bay busca mas capacidad cerca e truck drivers independiente y cerca e companianan grandi”, segun e director di D.O.W.


text:
E sindicalista ta sinti cu falta mas comunicacion di nan banda; ya cu nan informacion mester ta mas pa tur hende sa kico ta pasando, pero e ta haya cu tur cos ta manera hopi secreto. “Esey ta trece incertidumbre y hendenan ta cuminsa perde speransa.”
Clinica y siguridad
Actualmente sindicato IOWUA tin alrededor di 55 miembro afilia entre trahadonan cu ta traha den e terminal y distribuido di combustibel; y tambe un grupo cu ta traha cu e refineria mes. Segun sr. Anthony, dificilmente nan por pone funciona e refineria sin un departamento cu ta atende cu tur aspecto cu tin di haber cu siguridad na pia di trabou. Igualmente mester bin cu un tipo di clinica of sitio di prome auxilio pa atende den caso di cualkier eventualidad.P’esey e ta pidi pa nan cuminsa recluta e trahadonan profesional cu lo por duna e tipo di asistencia aki y pone funciona e clinica; “ya cu si tin algo cu por pasa un trahado, nos tin nos clinica”. Tur cos aki cu tin di haber cu siguridad laboral na pia di trabou ta hancra den nos ley.
Trahadonan di afo
E trahadonan cu ta bay opera e planta den e refineria y cu ta traha directamente cu Citgo, y cu mester di un permiso, esaki ta un proceso cu no ta di awe pa mañan, sino cu e ta tuma tempo. Pero tambe e ta haya cu mester tin un “man camp”; caminda bo ta haya tur e contratistanan cu ta duna trabou na casi 2 mil trahado.
El a indica cu e plan tabata den principio 750 trahadonan local; y logicamente nan mester di hendenan di afo. Pero te ainda e no ta wak cu nos hendenan local ta drentando manera nan mester drenta. Presidente di IOWUA no ta sinti cu e proceso den e refineria no ta bay manera e mester bay. E ta bayendo hopi poco poco; y e trahado Arubiano cu ta wardando afo a cuminsa bira negativo; y nan ta cuminsa sinti cu e refineria no ta bay habri mas.


text:
Un dama studiante cu ta di bishita aki na Aruba inocentemente a bay pa yuda un cacho cu ta tur na sarna. Pa su sorpresa e la termina riba Facebook acusa di ta ladron. E problema a cuminsa na momento cu doño di cas no a gusta cu e la wordo cuestiona riba e dikon e cacho ta asina y a bay over pa saca potret, subiendo esaki riba Facebook avisando pa tene cuenta cu tin un ladron ta wak den tur cas na Noord.
Hopi ta e personanan cu a share esaki te hasta un trahador di Gobierno fam Nicolaas a bay asina lew di insulta e dama aki, yamando e pa ‘yiu di p…’ y mandando menasa fuerte den su direccion. Polis a wordo notifica di e caso aki y danki na e personahe conoci Milly Ras di Real Talk With Milly a logra trece dilanti e berdad di locual cu a pasa.
Mientras tanto, e post original a wordo kita for di Facebook, pero e dama perhudica ta wardando riba un disculpa bon mereci.


text:
Aunke sancion di Venezuela contra Aruba no a cambia
Riba e topico di e blokeo unilateral cu e gobierno Venezolano a impone riba Aruba y otro islanan di e reino Hulandes, no tin mucho cos nobo. Ainda e blokeo ta continua aunke segun informacion cu a yega na Bon Dia Aruba, tin pasahero Venezolano cu destino Miami cu ta wordo permiti di biaha via Aruba of Corsou.
Prome Minister di Aruba, Evelyn Wever-Croes a bisa cu e sancion di Union Europeo contra halto funcionario di e gobierno di Venezuela a haci cu e relacion aki a keda ‘un poco mas bou tension’. Segun e prome mandatario e autoridad di e pais bisiña di Venezuela a keda cu e posicion cu nan kier mira cu e sancion di Union Europeo lo wordo kita prome cu nan ta yega na un areglo cu pais Aruba.
Na nivel di departamento di Asunto Exterior si tin mas contacto cu Venezuela, specialmente cu estado Falcon cu ta e estado mas cerca, segun e mandatario. E estado Venezolano aki ta esun cu tambe ta sufriendo mas bou e embargo aki. Nan ta evaluando si nan por yega na solucion riba algun di e puntonan mas cardinal of dificil.
El a bisa cu nos tin hendenan cu ta gusta bay Venezuela pa entre otro asunto di control medico y aworaki debi na e sancion di e gobierno Venezolano no ta bay. E gobierno di Aruba ta purbando na nivel di departamento di Relacion Exterior por wordo papia cierto asuntonan, pero te aworaki e relacion ta mesun cos.
A pesar di e situacion aki y considerando cu Citgo cu ta un filial di PDVSA ta encarga cu operacion di e refineria nacional na San Nicolas, e gobierno di Aruba sa cu Citgo kier pa Asdrubal Chavez (potret) kende ta presidente di Citgo awor, bin haci un bishita na Aruba. “Nos a bisa naturalmente cu e ta bon bini”, asina prome minister Wever-Croes a bisa.
Reunion den parlamento
E peticion cu a wordo canalisa cu president di parlamento pa asina nos prome mandatario encarga cu asunto di relacion exterior, por duna un splicacion riba asunto di e blokeo di Venezuela contra nos isla, pronto lo tuma luga. E mandatario ta kere cu den transcurso di otro siman e reunion lo tuma luga den parlamento.
Prome minister Evelyn Wever-Croes a declara bisando cu na prome momento e peticion aki a bini for di e fraccion di coalicion (MEP-POR-RED), aunke e siman aki durante un conferencia di prensa di e fraccion AVP, nan a laga sa cu nan a haci e mesun peticion pero te dia di awe no a wordo honra.
“Claro cu e lo wordo honra… y nos ta bay comparti informacionnan cu nan”, e prome mandatario a declara durante un conferencia di prensa diahuebs ultimo. El a agrega cu tur loke parlamento pidi nan ta haya pero e no sa si por contesta tur pregunta, esaki ta depende di e preguntanan cu nan tin.


text:
BARKU MARÁ NO TA GANA FLETE: Gobièrnu di PAR-MAN-PIN ta subi preis di awa, koriente, gasolin i disel ku 3 sèn inesesariamente
Oumento di márgen di 3 sèn riba e preis di Awa, Koriente, Gasolin i Disel entrante 4 di sèptèmber awor ta un MEDIDA pa generá mas sèn pa Gobièrnu
Curoil un kompania di Gobièrnu ku su kuenta anual di 2016 ta indiká ku promé ku e paga impuesto na Gobièrnu e tin un ganashi di 39 mion florin i e kuenta anual di Curoil di 2017 ku ta indiká ku promé ku e paga impuesto e tin un ganashi di 22 mion florin, ta indiká ku e kompania aki i Gobièrnu no tin pakiko di dune un oumento di margen di 3 sèn mas di ganashi riba Awa, Koriente, Gasolin i Disel. Esaki ta simplemente un MEDIDA skondí den un bachi pa garantisá kobro dividendo.
Loke si ta bèrdat, ta ku na momentu ku bo tuma desishonnan robes, pa kumpra un barku ku su operashon ta karu, debí ku e ta para na waf sin ta move pa generá flete i ku un tripulashon abordo ku tur dia ta kosta hopi plaka, esaki ta pone ku pa mal desishon di gabinete Rhuggenaath, awor ta pasa e faktura pa pueblo paga den preis di Awa, Koriente, Gasolin i Disel. Gobièrnu ta hopi robes, simplemente mester a traha mas tanki (un solushon duradero) pa por warda produktonan petrolero i no drenta un aventura di kumpra un barku i mara esaki na un werf, ku un kosto di 11.000 dòler pa dia.
Parlamentario Gerrit Schotte tabata sa di nan intenshon di presentá e medida aki i ta p’esei mi a hasi e pregunta klave na promé Minister Rhuggenaath i Minister Steven Martina djamars 28 di ougùstùs 2018 durante di un reunion públiko di Parlamento riba e gastunan di e barku aki. Pero nan a ninga di duna mi kontesta riba e pregunta aki, no opstante ku nos Areglo di Estado, artíkulo 57 ta indiká ku Ministernan mester kontesta preguntanan di Parlamentarionan.
Ministernan Rhuggenaath i Steven Martina ta hasi nan mes personanan no konfiabel skondiendo informashon pa Parlamento di Kòrsou.
Ku e oumento aki di 3 sèn, Gabinete Rhuggenaath riba proposishon di Minister Steven Martina a presentá den Konseho di Minister di djárason 29 di ougùstùs 2018, a aprobá un medida ku ta bai generá mas plaka pa Minister Kenneth Gijsbertha por tapa burakunan finansiero den presupuesto.
Atentamente,
Gerrit F. Schotte
Lider Polítiko di MFK
Kòrsou, 2 di sèptèmber 2018


text:
Caminda tin ‘teamwork’, cosnan grandi por wordo logra. Esaki netamente tabata e meta tras di e encuentro entre e dos departamentonan.
Riba diabierna 8 di maart ultimo a tuma luga pa prome biaha, un encuentro entre Departamento di Asunto Social (DAS) su seccion completo di bijstand y Departamento Progreso Laboral (DPL) su seccion completo di Jobcenter. Ambos departamento a haya e oportunidad di informa otro tocante nan servicio, tarea y alabes trece puntonan di mehoracion dilanti.
Manera stipula den e Ley di bijstand y prueba den practica, e ta tuma un colaboracion di ambos departamento na momento cu un ciudadano confronta su mes cu un situacion financiero dificil den bida y dicidi di busca un ayudo financiero temporal, esta haci un peticion pa bijstand.
Durante e mainta aki hopi informacion a wordo duna y comparti pa asina hunto por forma un bon base di colaboracion entre seccion di bijstand y Jobcenter. DAS su seccion di bijstand a tene dos presentacion, e prome tabata tocante bijstand en general y e di dos tocante e rol di DPL den otorgamento di bijstand. Jobcenter na su turno a sa di informa DAS di nan procedura di trabou y tambe a trece diferente punto di mehoracion dilanti.
Na final, tur trahado a haya e oportunidad di comparti cu otro locual nan a siña, ideanan, conocemento y experiencia. Ambos departamento sa nan puntonan di mehoracion pa asina no solamente mehora nan servicio pero tambe facilita e procedura di trabou door di traha riba e mesun liña. Notabel tabata e peticion pa mas di encuentronan aki keda tuma luga y pa tambe invita otro instancianan cu den un of otro manera ta wordo involucra den e proceso. Esaki como meta pa traha hunto riba e mesun liña y na final di dia, brinda un servicio optimal na e Pueblo di Aruba.
Departamento di Asunto Social kier gradici hefe di seccion di bijstand sra. Jessica Arends-Peterson y e hefe di Jobcenter sr. Orlando Hutchingson pa e tremendo iniciativa aki y alabes pa tur cu lo tuma luga den futuro.
Si bo persona ta desea mas informacion por tuma contacto cu DAS su seccion di Relacion Publico na telefon 528-1100 of bo por ‘like’ nos pagina di facebook Departamento di Asunto Social y keda bon informa.


text:
Diasabra ultimo e federacion di triatlon, ATA a organisa e prome Kids Aquathlon pa muchanan te cu 14 aña.
E evento di aquathlon a inicia pa 7or di mainta na Rodgers Beach den Colony. E disciplina di aquathlon ta consisti di coremento na pia, landa y finalisa bek e competencia cu un recorido coremento na pia.
E muchanan a competi den tres categoria di Kids cual ta femenino/masculino 5 – 6 aña y 7 – 8 aña cu a core 500 meter despues mester landa un total di 50 meter y por ultimo core un distancia di 500 meter. Den e categoria di 9-10 y 11-12 aña esakinan mester a core 1km despues landa 100 meter y completa e evento unda mester a core 1km. Por ultimo den e categoria di 13-14 a inicia e careda di coremento riba un distancia di 1.5km despues landa 200 meter y completa e careda cu un coremento di 1.5km. Mester bisa cu e evento a bay sublime unda e e muchanan tur a haci nan best pa.mehora nan tempo den coremento y landamento.
Nos tin e resultadonan.
Femenino 7 – 8
- Ariella Werleman
- Esmeralda Jacobs
Femenino 9 – 10
- Anaisa Martis
- Niamh Tromp
- Giovanna Wernet
Femenino 11 – 12
- Elizabeth Sotelo
- Nathalie Ferrer
- Amy-liane Kock
Masculino 9 – 10
- Speedy Geerman
- Dylan Giel
- Miguel Martis
Masculino 11 – 12
- Tyree Koeiman
- Christiaan Jansen
- Rylan Semeleer
Masculino 13 – 14
- Justin Morales
- Richard Sotelo
- Maurice Martis
Relay 13 – 14
- Jay Campbell/Carlos Larez
- Qiany Lejuez/Giancarla Larez
Stichting Sportsubsidie Aruba ta contento di por aporta y brinda e ayudo na e federacion di Aruba Triathlon Association cu e organisa e Kids Aquathlon pa nos muchanan.
Lotto, e loteria di Aruba ta ofrece diferente weganan manera; Catochi, Big 4, 1-OFF, Zodiac, Wega di Number Korsou, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
(ElNacional) – Inflacion na Venezuela a cera 2017 na 2.616 % y por yega te na 10.000 % e aña aki, segun datonan cu Asamblea Nacional (AN, parlamento), di mayoria opositor, a presenta mirando ausencia di informacion tocante e indicadornan aki di parti di Banco Central (BCV). E presidente di e Comision di Finanzas di AN, e opositor José Guerra, a indica den un rueda di prensa cu e inflacion di e pais “ta na careda, pa via di Banco Central cu ta print placa pa financia e deficit di gobierno” di Nicolás Maduro. “ 70 % di e deficit di gobierno Venezolano pa aña 2017 tabata financia a traves di print placa,” Guerra a bisa, ken a agrega: “Inflacion ta diferente cu hiperinflacion, pasobra inflacion den tur cos ta normal. Un hiperinflacion ta insoportabel.
E ta ruina un pais.” Segun diputado Guerra, economista di profesion y cu un trayectoria largo na Banco Central tras di lomba, “nos ta papiando di un inflacion cu por pasa 10.000 % si BCV sigui financia gobierno.”
E legislado a bisa cu solamente den ultimo luna di december e inflacion tabata 85%, y a remarca cu den comparacion cu otro caso di hiperinflacion registra siglo pasa riba e continente, esun di Venezuela ainda “no ta e caso mas fuerte” pero “e aña aki e por bira.” Tambe el a afirma cu e Comision ainda no a publica e indice di caida di e Producto Interno Bruto (PIB). Di su parti, e diputado Rafael Guzmán, miembro di e Comision di Finanzas di Parlamento, a critica e constante aumentonan salarial anuncia pa gobierno, pa trata di contraresta e explosion di prijs, un “guera economico” segun e Chavistanan.
“No tin aumento di salario cu por combati e situacion aki,” e diputado opositor a enfatisa, ken a proyecta e cifra di inflacion pa 2018 na 14.000 %.Guzmán a referi ademas na e caida di e bolivar compara cu dollar riba mercado paralelo, como un di e causanan cu prijsnan ta aumenta casi diariamente na e pais, y a señala e control di cambio imponi pa gobierno Chavista desde 2003, como e causa di e depreciacion aki. Recientemente otro experto, entre otro Francisco Ibarra, director di e compania di analisis economico Econométrica, a pronostica cu e inflacion na Venezuela por alcansa e nivel di 30.000% e aña aki.